Alena Melicharová

Stanislava Alena Melicharová (* 7. meje 1938 w Kolínje, Čěskosłowakska) je čěska basnica a spisowaćelka.

 Žiwjenje 

Dźěćatstwo přebywaše w Pěčkach pola Poděbrad. Po wójnje je ze swojimaj staršymaj do Oseka dóšła. Studowaše w Pedagogiskej wysokej šuli w Teplicach a w Ústí nad Labem a dźěłaše potom jako wučerka w Jeníkovje, Hrobje a Duchcovje. Dźensa je wona w Košťanach pola Teplic žiwa.

Jeje zběrki basnjow ze sydomdźesatych lět njejsu nihdy wušli. Pozdźišo wuńdźechu prěnje basnje, mj. dr. w nowinomaj Průboj a Revue Teplice a w přiłoze Sluneční koróna (Słunčna korona) měsačnika Nové Ústecké Přehledy.

Je čłonka w skupinje "D" pola Statneho hrodu w Duchcovje, w Zhromadźenstwje spisowaćelow (čěsce Obec spisovatelů) a w Klubje sewjeročěskich spisowaćelow (čěsce Klub severočeských spisovatelů).

W lěće 2001 je so na wustajeńcy Magická krajina České středohoří (Magiska krajina Čěske srjedźohoriny) wobdźěliła a měješe swójske wustajeńcy w měrcu 2000 a aprylu 2002. Nimo toho ilustruje wjele swojich knihow sama.

Jedna z jeje najznaćišich basnjow je Ulrika wo Ulrike von Levetzow, Goethowej poslednjej lubej.

 Twórby 

 Aktualne Sewjeročěska wědomostna knihownja 
 Řekni to květinou (2010), ISBN 978-80-7055-169-1
 Paleta plné poezie (2008), ISBN 978-80-7055-150-9
 Zorinka (2007), ISBN 978-80-7055-141-7
 Co na srdci (2006), ISBN 80-7055-128-3
 Ulrika (2005), ISBN 80-7055-124-0
 Jméno láska (2004), ISBN 80-7055-105-4

Druhe:Klub sewjeročěskich spisowaćelow 
 Doteky (2003)
 Letokruhy (2000)
 Domov (1998)
 Duchcov (1970)
 Prohlídka zámku (1971)
 Mohylový les
 Krajina
 Středohoří
 Panenčata
 Léto na Ohři
 Můj verš
 Báseň o tichu
 Májová
 Vesnický hřbitov

 Hornjoserbske přełožki 
 Baseń Ulrika, zeserbšćena wot Michaela Wolfa

 Žórła 

 Wotkazaj 
 Obec spisovatelů - Zhromadźenstwo spisowaćelow, (čěsce)
 Klub severočeských spisovatelů - Klub sewjeročěskich spisowaćelow, (čěsce)

Kategorija:Žona
Kategorija:Čech
Kategorija:Basnik
Kategorija:Čěska literatura
Kategorija:Rodź. 1938
Kategorija:Awtor
Kategorija:Literatura (20. lětstotk)
Kategorija:Literatura (21. lětstotk)